Ջորջ Էզրա

Ջորջ Էզրա Բարնեթ (անգլ.՝ George Ezra Barnett, հունիսի 7, 1993(1993-06-07), Hertford, Անգլիա), անգլիացի երգիչ, երգերի հեղինակ և կիթառահար։ 2013 թվականին «Did You Hear the Rain?» և 2014 թվականի մարտին «Cassy O'» մինի ալբոմները թողարկելուց հետո, Էզրան ուշադրության է արժանացել իր «Budapest» հիթ սինգլի թողարկմամբ, որն առաջին հորիզոնական է զբաղեցրել տարբեր երկրների չարթերում։ Նրա դեբյուտային՝ «Wanted on Voyage» ստուդիական ալբոմը թողարկվել է 2014 թվականի հունիսին։ Այն զբաղեցրել է UK Albums Chart-ի առաջին հորիզոնականը և ընդգրկվել է մի շարք երկրների չարթերի լավագույն տասնյակում։ «Wanted on Voyage»-ը նաև դարձել է 2014 թվականին Մեծ Բրիտանիայում երրորդ ամենաշատ վաճառվող ալբոմը։
Էզրայի երկրորդ՝ «Staying at Tamara's» ստուդիական ալբոմը թողարկվել է 2018 թվականի մարտին և նույնպես զբաղեցրել է UK Albums Chart-ի առաջին հորիզոնականը՝ ընդգրկվելով շատ երկրների չարթերի լավագույն տասնյակում։ Ալբոմի երկրորդ՝ «Paradise» սինգլը զբաղեցրել է UK Singles Chart-ի երկրորդ հորիզոնականն այն ժամանակ, երբ հաջորդ՝ «Shotgun» սինգլը զբաղեցրել է առաջին հորիզոնականը, դառնալով Էզրայի առաջին չարթթոփեր սինգլը Մեծ Բրիտանիայում, Իռլանդիայում և Ավստրալիայում։ 2019 թվականի փետրվարին նա Brit Awards մրցանակի արժանացել «Լավագույն բրիտանացի սոլո արտիստ» անվանակարգում։


== Վաղ տարիներ ==
Ջորջ Էզրա Բարնեթը ծնվել է 1993 թվականի հունիսի 7-ին Հերթֆորդշիր կոմսության Հերթֆորդ քաղաքում։ Նրա ծնողներն ուսուցիչներ էին, և նրա հայրը դասավանդում էր Սթիվենիջի Բարնուել դպրոցում։ Բարնեթը հաճախել է Բենգեոյի տարրական դպրոցն, իսկ հետո՝ Սիմոն Բալեի դպրոցը։ 2011 թվականին նա տեղափոխվել է Բրիստոլ՝ Բրիտանական և իռլանդական ժամանակակից երաժշտական ինստիտուտում սովորելու համար։ Էզրան Ջեսիկա անունով ավագ քույր ունի, որը նվագակցում է նրան շրջագայության ժամանակ, և Իթան անունով կրտսեր եղբայր, որը նույնպես երգիչ և երգերի հեղինակ է և հանդես է գալիս Ten Tonnes բեմական կեղծանվան տակ։


== Երաժշտական ոճ ==
Էզրան նշել է, որ Բոբ Դիլանը, Վուդի Գաթրին և Ջեյմս Բեյլին նրա երաժշտության վրա մեծ ազդեցություն են ունեցել։ Որոշ քննադատների կարծքիով, այնուամենայնիվ, դժվար է նկատել այդ ազդեցություններն Էզրայի երաժշտության մեջ։ The Financial Times-ը նկարագրել է այն որպես երաժշտություն, որը «մոտենում է ռոքին․․․ բայց առանց վտանգի փոքր ակնարկի կամ անկանխատեսելիության»։ When the Gramophone Rings-ը նկարագրել է երգչին, որպես «իր տարիքին անհամապատասխան ձայն ունեցող»։ BBC Radio 1-ի նախկին դիջեյ Զեյն Լոուին անվանել է նրան «աշխարհի ամենահամակող և ուժեղ նոր վոկալիստներից մեկը»։


== Փոդքասթներ ==
2018 թվականի փետրվարի 12-ին Էզրան թողարկել է իր «George Ezra & Friends» (անգլ. թարգմանաբար՝ «Ջորջ Էզրա և ընկերներ») փոդքասթի առաջին դրվագը՝ 45 րոպեից մինչև մեկուկես ժամ տևողությամբ շոուի, որի ընթացքում նա զրուցում է այլ արտիստների հետ։ Առաջին շարքը սկսվել է 2018 թվականի փետրվարի 12-ին, և դրա առաջին հյուրը եղել է Էդ Շիրանը։ Փոդքասթի համար Էզրայի ոգեշնչումն այլ փոդքասթներ լսելն էր, ներառյալ «կատակերգուների, որոնք հաղորդագրվում են այլ կատակերգուների հետ»։ Հաջորդ հյուրերն էին Rag'n'Bone Man-ը, Հաննա Ռիդը, Քրեյգ Դևիդը, Բեն Թեթչերը, Ջայլս Մարթինը, Դեքլան ՄաքՔենան, Ջեսսի Ուերը, Ջասթին Յանգը, Սեմ Սմիթը, Լիլի Ալենը և սըր Էլթոն Ջոնը։ Երկրորդ շարքը սկսվել է 2018 թվականի նոյեմբերի 19-ին հյուր Նայլ Հորանի հետ։ Հետագա հյուրերն էին Էլլի Գոլդինգը, Լորի Վինսենթը, Սիգրիդը, Օլլի Ալեքսանդերը, Նայլ Ռոջերսը, Լեյֆ Ֆոլեբեքը և սըր Թոմ Ջոնսը։
2020 թվականի հունվարին Ջորջ Էզրան թողարկել է «Phone A Friend» (անգլ. թարգմանաբար՝ «Զանգահարեք ընկերոջը») անվանմամբ փոդքասթն իր վաղեմի ընկեր Ollie MN-ի հետ, որի ընթացքում նրանք խոսում են հոգեկան առողջության և նրանց ամենօրյա կյանքի մասին։


== Հեռուստատեսություն ==
2018 թվականին Էզրան հայտնվել է BBC Four ալիքում՝ որպես Վիկ և Բոբ դուետի «Big Night Out» հեռուստաշոուի հյուր։ Նույն տարի նա ընթերցել է «Here Comes The Sun»-ը CBeebies-ի «Քնելու ժամ» (անգլ.՝ Bedtime Hour) մանկական հաղորդման ժամանակ։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


== Մրցանակներ և պարգևներ ==


== Ծանոթագրություններ ==


== Արտաքին հղումներ ==
Պաշտոնական կայք
Ջորջ Էզրա Internet Movie Database կայքում